ประจำเดือนไม่มาค่ะ มาครั้งล่าสุด 19-23 มกราคม 2563 ค่ะ ปัจจุบันนี้ยังไม่มาเลยค่ะ ต่อมาวันที่ 9,12 มีเพศสัมพันธ์โดยไม่ได้ป้องกันหลั่งนอก ประจำเดือนไม่มา 1 เดือนเเล้วค่ะ กินยาคุมประจำทุกวัน ตรวจก็ขึ้นขีดเดียวทุกครั้ง เกิดจากสาเหตุอะไรค่ะ ประจำเดือนไม่มา
สวัสดีค่ะ หากประจำเดือนไม่มา แต่ได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้เกิดการตั้งครรภ์ขึ้น แต่อาจเกิดจากสาเหตุ เช่น- ทานยาคุมกำเนิดไม่ถูกต้อง เช่น หากเป็นชนิด 21 เม็ด เมื่อทานยาคุมครบ 21 เม็ดแล้ว ไม่ได้เว้นระยะ 7 วัน แต่ได้เริ่มทานยาแผงใหม่ต่อเลย ก็ย่อมจะทำให้ไม่มีประจำเดือนมา ดังนั้น ก็ควรทานให้ถูกต้องเสียก่อน- หากทานยาคุมถูกต้องแล้ว คือเว้นระยะ 7 วันก่อนที่จะเริ่มทานยาแผงใหม่ แต่ไม่มีประจำเดือนมาในช่วงที่เว้นระยะ อาจเกิดจากผลของฮอร์โมนจากยาคุมกำเนิดที่ไปทำให้เยื่อบุโพรงมดลูกฝ่อบางลง จึงไม่มีประจำเดือนมา โดยเฉพาะหากเป็นยาคุมกำเนิดชนิดฮอร์โมนต่ำ หรือเป็นยาคุมชนิดฮอร์โมนเดี่ยว ซึ่งก็ไม่ได้อันตรายอะไร สามารถที่จะทานยาคุมต่อไปได้ค่ะ